Regionsformand i dbio Sjælland

18/06/24

Som Regionsformand har man det politisk ansvarlige for dbio-regionen og handler selvstændigt som dbio´s repræsentant indenfor de rammer, der er vedtaget af kongressen og hovedbestyrelsen.

Du skal være klar på en spændende og meget omskiftelig hverdag. Der arbejdes bl.a. på regionskontoret i Borup, på Frederiksberg og på forskellige hospitalsenheder i regionen – der må derfor forventes en del transport.

Arbejdsopgaverne er mange og varierede, men herunder næves nogle:

* Forhandling af vilkår
* Udfærdige høringssvar
* Forhandling af løn for f.eks. både basis bioanalytikere og ledere, forhandling af regional- og lokalaftaler.
* Sparring med gruppen af tillidsrepræsentanter og fællestillidsrepræsentanter – f.eks. ved komplekse personalesager.
* Yde Medlemsservice via telefon og mail.
* Profilerer faget og medlemmerne.
* Deltagelse i forskellige udvalg, nogle lokalt og andre nationalt.
* Udøve politisk indflydelse på udviklingen af faget og vilkårene for medlemmerne i regionen.
* Tillidsrepræsentant for lederne og for medlemmer uden tillidsrepræsentant eller fællestillidsrepræsentant.

Hvervet er en fuldtidsfrikøbt politisk post, som aflønnes af dbio på baggrund af et honorar, der fastsættes af kongressen. Regionsformanden har ved valg pligt til at søge orlov fra sin arbejdsplads.

Valgperioden er på 3 år.

Hvis du ønsker mere information om hvervet, kan du kontakte Janus Pill Christensen, organisatorisk chef i dbio’s sekretariat på mail: jpc@dbio.dk eller på tlf: 5210 0276 eller Regionsformand Anja Aakeson på mail: dbio-sjaelland@dbio.dk eller på tlf: 50410192

Hvis ovenstående har fanget din interesse og du har aktivt medlemskab i dbio, så skriv et begrundet valgoplæg på max 2500 tegn inkl. mellemrum med billede på. Hvor du beskriver, hvad du kan tilbyde ind

med i hvervet. Det skal sendes til kandidat@dbio.dk senest d. 7. august 2024.

Ved flere opstillede kandidater, vil der gennemføres en urafstemning blandt dbio Sjællands stemmeberettigede medlemmer. Der vil i den forbindelse blive afholdt et valgmøde d. 20. august i konferencen i Borup.